**Model subiect – Concursul Național de Istorie ,,Nicolae Iorga”**

**Clasa a VI-a**

**- Toate subiectele sunt obligatorii. Se acordă 10 puncte din oficiu.**

**- Timpul efectiv de lucru este de 2 ore.**

**Subiect I 60 Puncte**

**1**. Încercuiți, pe foaia de concurs, litera corespunzătoare răspunsului corect, pentru fiecare dintre afirmațiile de mai jos: **10X2p=20 puncte**

1. Islanda și Groelanda sunt teritorii descoperite de către:

a. vikingi b. arabi c. portughezi

2. Pe țărmul Braziliei a ajuns exploratorul.

a. Pedro Cabral b. Fernando Magellan c. John Cabot

3. Statele semnatare ale tratatului de la Tordesillas au fost:

a. Franța și Anglia b. Danemarca și Olanda c. Spania și Portugalia

4. În anul 1519 conchistadorul Hernan Cortés a cucerit statul:

a. incaș b. aztec c. mayaș

5. Cel care a condus o expediție maritimă în jurul lumii, între anii 1519-1522, a fost exploratorul:

a. Bartolomeo Diaz b. Henric Navigatorul c. Fernando Magellan

6. Renașterea a apărut în spațiul:

a. german b. italian c. spaniol

7. Din cadrul Renașterii face parte ca și curent cultural și științific:

a. iluminismul b. protestantismul c. umanismul

8. Un rol în răspândirea ideilor umaniste l-a avut inventarea:

a. barometrului cu mercur b. telescopul c. tiparul

9. Pictura *Cina cea de Taină* a fost realizată de către pictorul:

a. Michelangelo Buonarroti b. Leonardo da Vinci c. Rafael Sanzio

10. În domeniul medicinei un rol important l-a avut umanistul:

a. Francesco Petrarca b. Giordano Bruno c. William Harvey

**2.** Citiți cu atenție afirmațiile de mai jos. Dacă apreciați că un enunț este adevărat, încercuiți litera **A**, iar dacă este fals, încercuiți litera **F**.  **10X2p=20 Puncte**

1. Cu progrese în domeniul astronomiei s-a remarcat umanistul Nicolaus Copernic .

**A F**

2. Teritorul Canadei a fost explorat pentru prima dată de către navigatorul Francis Drake.

**A F**

3. Astrolabul este un instrument ce permite orientarea pe mare.

**A F**

4. Capul Bunei Speranțe este descoperit de navigatorul Bartolomeo Diaz la 1497.

**A F**

5. Prin tratatul de la Tordesillas din 1494 apăreau imperiile coloniale.

**A F**

6. Mecenatul a stat la baza Renașterii .

**A F**

7. În centrul preocupărilor umaniștilor a stat omul.

**A F**

8. În spațiul românesc Grigore Ureche poate fi considerat un reprezentant umanist.

**A F**

9. Pietà este o lucrare a lui Michelangelo Buonarroti în domeniul scupturii.

**A F**

10.Umanistul Erasmus din Rotterdam a susținut toată activitatea biserici catolice.

**A F**

**3.** Enumeră câte o atribuție a monarhului absolut în domeniul politicii interne, militare, economice și în domeniul politici externe. **4X1p=4 Puncte**

..................................................................................................................................................................................................................................................................................................................................................................................................................................................................

**4.** Explicați expresia “*Statul sunt eu*” și cui îi este atribuită. **2X1p= 2 Puncte**

............................................................................................................................................................................................................................................................................................................

**5.** Enumerați o măsură în domeniul economic și una în plan religios luată de către monarhul absolut supranumit *Regele Soare*. **2X2p=4 Puncte**

............................................................................................................................................................................................................................................................................................................

**6.** Stabilește corespondența între următoarele informații istorice din coloana **A** și **B**. **10 Puncte**

 **A B**

 Henric Navigatorul Cartea Minunilor

 cartof, tomate elicopter

 Marco Polo Coasta de Vest a Africii

 Michelangelo Buonarroti America de Sud

 Leonardo da Vinci David

**Subiectul II 30 Puncte**

**7.** Citiți cu atenție textele de mai jos: **30 puncte**

 **A.** “Învățăturile lui Martin Luther nu erau în deplină armonie cu doctrina catolică, mai ales doctrina ‘salvării prin credința în grația și mila lui Dumnezeu. A avut nevoie doar de ocazia potrivită pentru a ajunge în conflict cu autoritățile Bisericii. Ea s-a ivit în urma vânzării de indulgențe în Germania, promovate de către Leon al X-lea (1513-1521) (...) Luther și-a făcut cunoscut protestul în 95 de teze pe care, le-a postat în data de 13 octombrie 1517, pe poarta Bisericii din Wittenberg. El a prezentat tema indulgențelor în termeni economici, accentuând nevoia de bani a papilor bogați.”

 (Lucian T. Butaru, *Istoria Europei (1500-1945). Note de curs*)

 **B**. “În 1520, papa Leon al X-lea a emis Bula papală, care condamna învățăturile lui Martin Luther.(...) În timpul bătăliei cu Roma, tiparul a fost una din armele favorite ale lui Luther, deoarece toate acuzațiile sale bine argumentate erau mai ușor de difuzat– iar un număr așa de mare de copii, mai greu de ars.(...) Luther mai avea un atu: protecția lui Frederic cel Înțelept; ceea ce poate explica de ce nu a a sfârșit prin a fi ars pe rug, precum mai puțin norocosul Jan Huss. (...). Între timp, mișcarea luterană câștiga treptat tot mai mult teren în întreaga Germanie. Însă unele evenimente sociale i-au redus din forța politică a noii teologii. Cel mai important din aceste evenimente a fost Războiul țărănesc (1524-1525), cea mai extinsă rebeliune de până la Revoluția Engleză.”

(Lucian T. Butaru, *Istoria Europei (1500-1945). Note de curs*)

 **C.** “Printre doctrinele Bisericii respinse de Luther existau o serie de credințe precum acelea privind autoritatea Papei, purgatoriul, faptele bune, indulgențele, moaștele și adorarea sfinților. Un element central al noii doctrine era justificarea prin credință. Singura sursă a tuturor doctrinelor era Biblia. Clericilor noii biserici li se permitea să se căsătorească și să trăiască asemenea oamenilor laici. Ulrich Zwingli (1484-1531), studiind Scripurile în spirit umanist, a ajuns, independent de Martin Luther, la concluzii similare. O diferență cheie între doctrina lui Zwingli și cea a lui Luther era viziunea asupra Euharistiei (Frângerea pâinii). Acolo unde Luther credea că trupul și sângele lui Hristos sunt cu adevărat prezente în pâinea și vinul folosite în timpul oficierii acestui sacrament (taină), Zwingli era de părere că sacramentul avea un caracter pur simbolic. O altă diferență era aceea că lui Zwingli nu-i plăcea muzica în cadrul ceremoniilor religioase.”

(Lucian T. Butaru, *Istoria Europei (1500-1945). Note de curs*)

Pornind de la aceste surse răspundeți următoarelor cerințe:

1. Precizați secolul la care face referire sursa A. **2 puncte**
2. Numiți din sursa A și B conducătorul Bisericii Catolice. **2 puncte**
3. Scrieți din sursa A care este doctrina promovată de catolicism. **2 puncte**
4. Precizați din sursa A originea conflictului lui Luther cu catolicismul. **2 puncte**
5. Scrieți din sursa B un element specific difuzării umanismului ce l-a ajutat pe Luther în lupta sa cu Roma. **2 puncte**
6. Menționați din sursa B un eveniment ce limitează puterea luterană. **2 puncte**
7. Scrieți din sursa B și C doi lideri protestanți. **4 puncte**
8. Numiți din sursa B un precursor al Reformei. **2 puncte**
9. Prezentați pe baza surselor o diferență dintre doctrinele protestante. **4 puncte**
10. Enumerați4 credințe respinse de Luther. **4 puncte**
11. Amintiți-vă din ce ați învățat la școală și dați exemplu de două măsuri luate în cadrul Conciliului de la Trento de către Biserica Catolică. **4 puncte**

**BAREM DE EVALUARE ȘI NOTARE**

* **Se punctează orice modalitate de rezolvare corectă a cerințelor.**
* **Nu se acordă fracțiuni de punct. Nu se acordă punctaje intermediare, altele decât cele precizate explicit în barem.**
* **Se acordă 10 puncte din oficiu. Nota finală se calculează prin împarțirea la 10 a punctajului total obținut pentru lucrare.**

**Subiectul** **I (60 de puncte)**

1. Se acordă **câte 2 puncte** pentru fiecare răspuns corect. *20 de puncte*

1-a; 2-a; 3-c; 4-b; 5-c; 6-b; 7-c; 8-b; 9-b; 10-c

1. Se acordă **câte 2 puncte** pentru fiecare afirmație corectă. *20 de puncte*

1-A; 2-F; 3-A; 4-F; 5-A; 6-A; 7-A; 8-A; 9-A; 10-F

1. Se acordă cate **1 punct** pentru fiecare enumerare corectă a atribuțiilor. *4 puncte*

În domeniul politicii interne-*conducătorul statului, al administrației;*

În domeniul politicii militare-*comandant suprem;*

În domeniul politicii economice-*avea drept de batere a monedei;*

În domeniul politicii externe-*declara război, încheia tratate cu ale țări;*

1. Se acordă câte **1 punct** pentru explicația expresiei și **1 punct** pentru monarhul care a folosit-o. *2 puncte*

Astfel: *Monarhul carea folosit expresia* ***“Statul sunt eu”*** *a fost regele Franței Ludovic al XIV-lea. Această expresie semnifică autoritatea deplină a monarhului asupra supușilor săi.*

1. Se acordă câte **2 puncte** pentru fiecare măsură enumerată corect. *4 puncte*

Astfel: Pentru domeniul economic se pot menționa următoarele măsuri a *înființat companii comerciale, mari ateliere meșteșugărești ce fabricau produse de lux, șantiere navale*. Oricare măsură enumerată poate fi considerată corectă.

 În plan religios *regele Ludovic al XIV- lea supranumit și* ***“Regele Soare”*** *a luat măsuri împotriva locuitorilor de confesiune protestantă numiți și hughenoți limitând drepturile confesionale ale acestora;* sau *În 1685 Ludovic al XIV- lea supranumit și* ***“Regele Soare”*** *a revocat Edictul de la Nantes, din anul 1598, prin care hughenoților le erau garantate drepturi egale cu cele ale catolicilor.* Oricare dintre aceste răspunsuri pot fi considerate corecte.

1. Se acordă **câte 2 puncte** pentru fiecare corelare corectă *10 puncte*

*Henric Navigatorul-coasta de vest a Africi; cartof, tomate-America de sud; Marco Polo- Cartea Minunilor; Michelangelo Buonarroti-David; Leonardo da Vinci-elicopter;*

**Subiectul** **II (30 de puncte)**

1. Se acordă *30 puncte* desfășurate astfel:
2. **2 puncte** pentru precizarea corectă *secolul al XVI-lea*.
3. **2 puncte** pentrurăspunsul *papa Leon al X-lea*
4. **2 puncte** pentru răspunsul “*doctrina salvării prin credința în grația și mila lui Dumnezeu”*
5. **2 puncte** pentru precizarea conflictului ca fiind *vânzarea de indulgențe în Germania.*
6. **2 puncte** pentru răspunsul *tiparul*.
7. **2 puncte** pentru menționarea evenimentului ca fiind *Războiul țărănesc (1524-1525)*.
8. **4 puncte** pentru răspunsul **sursa B**- *Martin Luther* și **sursa C**- *Ulrich Zwingli*.
9. **2 puncte** pentru numirea ca precursor ala Reformei a lui*Jan Huss.*
10. **4 puncte** pentru prezentarea diferenței astfel: O diferență între doctrina lui Zwingli și cea a lui Luther era ”*viziunea asupra Euharistiei (Frângerea pâini). Acolo unde Luther credea că trupul și sângele lui Hristos sunt cu adevărat prezente în pâinea și vinul folosite în timpul oficierii acestui sacrament (taină), Zwingli era de părere că sacramentul avea un caracter pur simbolic*” **sau** o diferență era că ”*lui Zwingli nu-i plăcea muzica în cadrul ceremoniilor religioase*.”
11. **4 puncte** pentru fiecare enumerare corectă. Astfel oricare dintre aceste răspunsuri sunt considerate corecte. “*autoritatea Papei, purgatoriul, faptele bune, indulgențele, moaștele și adorarea sfinților*”.
12. **4 puncte** pentru fiecare enumerare corectă. Se consideră răspunsuri bune oricare dintre acestea: *întărirea religiei catolice prin s-a făcut prin măsuri precum slujba realizată în limba latină, preoții nu au voie să se căsătorească; se reafirmă autoritatea papei. Sunt construite biserici noi, sunt înființate școli (sau seminarii) pentru educarea preoților*. *Se mențin cele șapte Taine, ideea existenței Purgatoriului și adorarea sfinților și icoanelor*. *Sunt condamnate cultele protestante*. *Dogma Bisericii Catolice se bazeazӑ pe Sfintele Scripturi, iar versiunea oficială a Bibliei este cea făcută de Ieronim numită ,,Vulgataʺ. Indexul cărților interzise, care stabilea interdicții privind deținerea și citirea cărților considerate eretice.*